English: Thank you, Jenny Rathbone, for those excellent points. And the answer is a really complicated one because, as I said, it really depends on the person that you're talking about, because every individual has a different and complex set of needs. The further away from having had a permanent home they are, the more complex the needs. It isn't just a case of giving you four walls and a roof. If you put me in a flat in the middle of Manchester, where I know no-one, or any other city where I know no-one, and I had no means of support and no furniture, I would be unlikely to sustain my accommodation, and I haven't had all of those experiences. So, we just need to treat people like human beings. We have done an analysis of the costs of some of the programmes. But in the end, what we've got to commit to is making sure that that individual has the support that they need. And for some people, that works fairly quickly, and for others, it can take - . I've spoken to outreach workers who've been working with people for more than two years, trying to get them to respond to them, gain some trust, even take a cup of tea off them - so deep is the distrust of officialdom or help. But then, during the pandemic, we've had transformational cases as well, with people who came in because of the pandemic suddenly getting into services and their lives are on a different path. And Jonathan, the person in the Western Mail, is the person I met yesterday. If ever you needed proof that this isn't about the individual and their fundamental nature, this is about the experience you have growing up and what your life experience is, and it can be transformed. So, for example, we have a great pathway in Cardiff prison, where we had a revolving door, as you call it, with people coming in and out all the time. We've been able to work very individually with a number of individuals - that's a very small cohort of them - to just see if it works, and well over 90 per cent of them are now on the path to not coming back and are in permanent housing. So, what we have to do is we have to do what works. So, this isn't about my housing budget; this is about me working with Eluned and other colleagues right across the Welsh Government, using their budgets and their staff to provide the services to people who also have housing problems. If we see it like that, in that holistic way, we take a very different approach and it does work.
Welsh: Diolch, Jenny Rathbone, am y pwyntiau rhagorol hynny. Ac mae'r ateb yn un cymhleth iawn oherwydd, fel y dywedais i, mae'n dibynnu'n wirioneddol ar y person yr ydych yn sôn amdano, oherwydd bod gan bob unigolyn gyfres wahanol a chymhleth o anghenion. Y pellaf i ffwrdd o fod wedi cael cartref parhaol maen nhw, y mwyaf cymhleth yw'r anghenion. Nid yw'n fater o roi pedair wal a tho i chi yn unig. Pe byddech chi'n fy rhoi i mewn fflat yng nghanol Manceinion, lle nad wyf i'n adnabod neb, neu unrhyw ddinas arall lle nad wyf i'n adnabod neb, ac nad oedd gen i unrhyw fodd o gefnogaeth a dim dodrefn, ni fyddwn i'n debygol o gynnal fy llety, ac nid wyf i wedi cael yr holl brofiadau hynny. Felly, mae angen i ni drin pobl fel bodau dynol. Rydym ni wedi gwneud dadansoddiad o gostau rhai o'r rhaglenni. Ond yn y pen draw, yr hyn mae'n rhaid i ni ymrwymo iddo yw sicrhau bod yr unigolyn hwnnw yn cael y cymorth sydd ei angen arno. Ac i rai pobl, mae hynny'n gweithio'n weddol gyflym, ac i eraill, gall gymryd - . Rwyf i wedi siarad â gweithwyr allgymorth sydd wedi bod yn gweithio gyda phobl ers dros ddwy flynedd, gan geisio eu cael i ymateb iddyn nhw, meithrin rhywfaint o ymddiriedaeth, cymryd paned o de ganddyn nhw hyd yn oed - mor ddwfn yw'r ddrwgdybiaeth o swyddogion neu gymorth. Ond wedyn, yn ystod y pandemig, rydym ni wedi cael achosion trawsnewidiol hefyd, wrth i bobl a ddaeth i mewn oherwydd y pandemig dderbyn gwasanaethau yn sydyn ac mae eu bywydau ar lwybr gwahanol. A Jonathan, y person yn y Western Mail, yw'r person y gwnes i gyfarfod ag ef ddoe. Os oedd angen prawf arnoch erioed nad yw hyn yn ymwneud â'r unigolyn a'i natur sylfaenol, mae hyn yn ymwneud â'r profiad rydych chi'n ei gael yn tyfu i fyny a beth yw eich profiad bywyd, a gellir ei drawsnewid. Felly, er enghraifft, mae gennym ni lwybr gwych yng ngharchar Caerdydd, lle'r oedd gennym ni ddrws troi, fel rydych chi'n ei alw, gyda phobl yn dod i mewn ac allan drwy'r amser. Rydym ni wedi gallu gweithio'n unigol iawn gyda nifer o unigolion - mae honno'n garfan fach iawn ohonyn nhw - i weld a yw'n gweithio, ac mae ymhell dros 90 y cant ohonyn nhw ar y llwybr bellach i beidio â dod yn ôl ac mewn tai parhaol. Felly, yr hyn y mae'n rhaid i ni ei wneud yw gwneud yr hyn sy'n gweithio. Felly, nid yw hyn yn ymwneud â fy nghyllideb tai; mae hyn yn ymwneud â mi yn gweithio gydag Eluned a chyd-Aelodau eraill ar draws Llywodraeth Cymru, gan ddefnyddio eu cyllidebau a'u staff i ddarparu'r gwasanaethau i bobl sydd hefyd â phroblemau tai. Os byddwn ni'n ei ystyried felly, yn y ffordd gyfannol honno, rydym yn mabwysiadu ymagwedd wahanol iawn ac mae'n gweithio.